Danmark møder Frankrig søndag aften i OL-finalen i Rio. Det betyder ændringer for TV2 Nords udsendelser. Klokken 18:06 sender vi på TV2. Klokken 19:30 sender vi på TV2 Nord Salto. I vores udsendelser kan du i aften se historierne om: - Åben Havn i Frederikshavn. Frem mod 2018 udvides havnen i Frederikshavn betydeligt. Efter flere år med stigende aktivitet skal havnen fremover kunne modtage større skibe og mere gods. Byggeriet er allerede godt i gang. - Fly-in i Blokhus. En masse private fly indtager luftrummet over Blokhus, inden de gør klar til landing direkte på stranden. Blokhus Strand er præcis bred og fast nok til, at fly kan lande. - Thisted Kommunes venskabsbyer. Thisted Kommune har i denne uge besøg af fire nordiske venskabsbyer. Kommunen i Thy forsøger at bruge de nordiske venner til at løse helt konkrete problematikker.

Referat:
De danske håndboldherrer spiller i aften OL-finale. Derfor bliver de nordjyske nyheder flyttet. Se herunder hvor og hvornår du kan finde os, og hvad vi har på programmet.